CELEX: 52011PC0027
Language: mt
Date: 2011-01-28
Title: Proposta għal DIRETTIVA TAL-KUNSILL li temenda d-Direttiva tal-Kunsill 91/414/KEE għat-tiġdid tal-inklużjoni tal-karbendażim bħala sustanza attiva

|

52011PC0027

Proposta għal DIRETTIVA TAL-KUNSILL li temenda d-Direttiva tal-Kunsill 91/414/KEE għat-tiġdid tal-inklużjoni tal-karbendażim bħala sustanza attiva  /* KUMM/2011/0027 finali - NLE 2011/0012 */  

	[pic] | IL-KUMMISSJONI EWROPEA |Brussel 28.1.2011KUMM(2011) 27 finali2011/0012 (NLE)Proposta għalDIRETTIVA TAL-KUNSILLli temenda d-Direttiva tal-Kunsill 91/414/KEE għat-tiġdid tal-inklużjoni tal-karbendażim bħala sustanza attiva(Test b’relevanza għaż-ŻEE)MEMORANDUM TA’ SPJEGAZZJONIId-Direttiva tal-Kunsill 91/414/KEE li tikkonċerna t-tqegħid fis-suq ta’ prodotti għall-protezzjoni tal-pjanti toħloq qafas armonizzat għall-awtorizzazzjoni u t-tqegħid fis-suq tal-prodotti għall-protezzjoni tal-pjanti. Is-sustanzi attivi li jkunu maħsuba għall-użu bħala prodotti għall-protezzjoni tal-pjanti huma vvalutati u awtorizzati fil-livell tal-Unjoni Ewropea, u huma elenkati fl-Anness I tad-Direttiva. Il-prodotti individwali għall-protezzjoni tal-pjanti li fihom sustanzi attivi huma vvalutati u awtorizzati mill-Istati Membri taħt regoli armonizzati.L-Artikolu 5 tad-Direttiva jipprovdi għal lista ta’ sustanzi attivi fl-Anness I tad-Direttiva meta, fid-dawl tal-għarfien xjentifiku u tekniku attwali, kollox juri li dawn jissodisfaw, fil-prinċipju, ir-rekwiżiti ta’ sikurezza għal saħħet il-bniedem u għall-ambjent. Id-Direttiva tal-Kunsill 91/414/KEE tipprevedi deċiżjonijiet ibbażati fuq ir-riskju, li jfisser li minbarra l-proprjetajiet intrinsiċi ta' sustanza, il-limitu ta' espożizzjoni huwa fattur li għandu jitqies. Għalhekk huwa possibbli li fl-Anness I tad-Direttiva titniżżel sustanza perikoluża sakemm l-espożizzjoni tkun restritta għal-livelli li jistgħu jitqiesu bħala aċċettabbli.Il-karbendażim hija sustanza li ġiet inkluża permezz tad-Direttiva tal-Kummissjoni 2006/135/KE wara dibattiti twal u referenza tad-dokument lill-Kunsill. Hija sustanza kontroversjali, minħabba l-proprjetajiet tossikoloġiċi intrinsiċi tagħha (mutaġeniċità u tossiċità għar-riproduzzjoni) u għalhekk din l-inklużjoni kienet restrittiva ħafna u limitata fiż-żmien (tliet snin minflok is-soltu għaxar snin). Malli jibda japplika r-regolament il-ġdid dwar il-pestiċidi (jiġifieri r-Regolament (KE) 1107/2009), is-sustanzi ta' dawn it-tipi ma jkunux jistgħu jiġu awtorizzati aktar.Sadanittant, in-notifikant għamel talba għal tiġdida, bbażata fuq il-leġiżlazzjoni attwali. Id-dejta mressqa mill-industrija dwar il-karbendażim ġiet evalwata inizjalment minn Stat Membru relatur, f'dan il-każ il-Ġermanja, u wara dan mill-Awtorità Ewropea dwar is-Sigurtà fl-Ikel (EFSA). It-tnejn waslu għall-konklużjoni li huwa possibbli li wieħed jgħid minn qabel liema huma l-użi aċċettabbli.Mid-diversi eżamijiet li saru deher li, sabiex jintlaħaq livell għoli ta' protezzjoni ta' saħħet il-bniedem u tal-annimali u tal-ambjent mixtieq fl-Unjoni, il-prodotti li jipproteġu l-pjanti li fihom il-karbendażim jistgħu jiġu mistennija li jissodisfaw ir-rekwiżiti stipulati fid-Direttiva 91/414/KEE, sakemm jiġu applikati miżuri adegwati għall-mitigazzjoni tar-riskji, u jinżamm l-approċċ attwali restrittiv.Għal dan l-għan, ġiet proposta inklużjoni kundizzjonali għas-sustanza kkonċernata, bid-dispoizzjonijiet li ġejjin:-  limitazzjoni tal-użu tas-sustanza fil-prodotti tal-protezzjoni tal-pjanti għal ċerti uċuh tal-art biss li jkunu tqiesu b'mod effettiv waqt l-evalwazzjoni tal-Unjoni. Il-karbendażim hija proposta għall-awtorizzazzjoni biss bħala fungiċida fuq iċ-ċereali, iż-żerriegħa tar-rapa, iz-zokkor u l-pitravi tal-għalf u l-qamħirrun;-  restrizzjonijiet fir-rigward tar-rati ta' applikazzjoni, sabiex ikun żgurat li l-impatt fuq l-ambjent u l-espożizzjoni jibqa' baxx;-  miżuri stretti għall-mitigazzjoni tar-riskji stabbiliti fil-livell tal-Unjoni li se jkunu obbligatorji fl-Istati Membri;-  limitazzjoni għall-validità ta' awtorizzazzjonijiet sa tliet snin u nofs minflok is-soltu għaxar snin;-  Il-monitoraġġ mill-qrib tad-dejta mressqa għall-valutazzjoni bħala bijoċida u l-eżami iktar fil-fond ta' diversi studji dwar it-tossiċità li jeżistu fid-dominju pubbliku, li fil-każ ta' elementi avversi, jistgħu jwasslu għal kunsiderazzjoni mill-ġdid tal-inklużjoni;-  Il-preżentazzjoni tad-dejta konfermatorja min-naħa tan-notifikatur, sabiex tipprovdi iktar konkretezza f'ċerti oqsma identifikati waqt il-proċess ta' evalwazzjoni.Fit-23 ta’ Novembru 2010, ir-rapport ta' reviżjoni u l-abbozz tad-Direttiva tressqu quddiem il-Kumitat Permanenti dwar il-Katina Alimentari u s-Saħħa tal-Annimali. Ir-riżultat tal-vot kien kif ġej:( 13-il Stat Membru vvota favur (156 vot)( 13-il Stat Membru vvota kontra (160 voti)( Stat Membru wieħed astjena (29 vot)Il-Kumitat naqas milli jwassal, permezz ta' maġġoranza kkwalifikata, opinjoni dwar l-abbozz imressaq mill-Kummissjoni.Għalhekk, skont l-Artikolu 19 tad-Direttiva 91/414/KEE u skont l-Artikolu 5 tad-Deċiżjoni tal-Kunsill 1999/468/KE, il-Kummissjoni jeħtiġilha tressaq proposta lill-Kunsill rigward il-miżuri li għandhom jittieħdu, filwaqt li l-Kunsill għandu tliet xhur biex jaġixxi b’maġġoranza kwalifikata.L-abbozz ta' Direttiva mhuwiex suġġett għad-dritt ta’ skrutinju tal-Parlament Ewropew (Artikolu 8 tad-Deċiżjoni tal-Kunsill 1999/468/KE).2011/0012 (NLE)Proposta għalDIRETTIVA TAL-KUNSILLli temenda d-Direttiva tal-Kunsill 91/414/KEE għat-tiġdid tal-inklużjoni tal-karbendażim bħala sustanza attiva(Test b’relevanza għaż-ŻEE)IL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kkunsidra d-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti[1], u b'mod partikolari l-Artikolu 6(1) tagħha,Billi:1.  L-inklużjoni tal-karbendażim fl-Anness I tad-Direttiva 91/414/KEE tiskadi fit-13 ta' Ġunju 2011.2.  Fuq talba, l-inklużjoni ta' sustanza attiva tista' tiġġedded għal perjodu ta' mhux iktar minn għaxar snin. Fis-6 ta' Awwissu 2007, il-Kummissjoni rċeviet din it-talba mingħand l-applikant fir-rigward tat-tiġdid tal-inklużjoni għal din is-sustanza.3.  Fl-10 ta' Jannar 2008, l-applikant ressaq id-dejta lill-Ġermanja, l-Istat Membru relatur, b'appoġġ tar-rikjesta tiegħu għat-tiġdid tal-inklużjoni tal-karbendażim.4.  L-Istat Membru relatur ħejja abbozz ta' rapport għar-rivalutazzjoni, li l-applikant għamel il-kummenti tiegħu dwaru fit-13 ta' Mejju 2009, u wara li dan ġie ffinalizzat ġie ppreżentat lill-applikant u lill-Kummissjoni fl-24 ta' Lulju 2009. Flimkien mal-valutazzjoni tas-sustanza, dak ir-rapport jinkludi lista tal-istudji li l-Istat Membru relatur ibbaża l-valutazzjoni tiegħu fuqhom.5.  Il-Kummissjoni kkomunikat l-abbozz tar-rapport tar-rivalutazzjoni lill-Awtorità Ewropea dwar is-Sigurtà fl-Ikel (minn hawn 'il-quddiem: 'l-Awtorità') u lill-Istati Membri fit-28 ta' Lulju 2009 għall-kummenti.6.  Fuq talba tal-Kummissjoni, l-abbozz tar-rapport ta' rivalutazzjoni ġie rrevedut b'mod inter pares mill-Istati Membri u mill-Awtorità u l-applikant għamel il-kummenti tiegħu dwaru fl-14 ta' Diċembru 2009. L-Awtorità ppreżentat il-konklużjoni tagħha dwar ir-reviżjoni inter pares tal-valutazzjoni tar-riskju tal-karbendażim[2] lill-Kummissjoni fit-30 ta' April 2010. Wara li l-applikant ingħata l-possibilità li jikkummenta u wara li tqiesu l-kummenti tiegħu li ngħataw fil-31 ta' Mejju 2010, l-abbozz tar-rapport ta' rivalutazzjoni u l-konklużjoni mill-Awtorità ġew irreveduti mill-Istati Membri u l-Kummissjoni fi ħdan il-Kumitat Permanenti dwar il-Katina Alimentari u s-Saħħa tal-Annimali u ffinalizzati fit-23 ta' Novembru 2010 fil-format ta' rapport ta' reviżjoni mill-Kummissjoni dwar il-karbendażim.7.  Mid-diversi investigazzjonijiet li saru ħareġ li l-prodotti għall-protezzjoni tal-pjanti li fihom il-karbendażim jistgħu jkunu mistennija li jissodisfaw, b’mod ġenerali, ir-rekwiżiti stabbiliti fl-Artikolu 5(1)(a) u (b) tad-Direttiva 91/414/KEE, b’mod partikolari fir-rigward tal-użi li ġew investigati u speċifikati fir-rapport ta’ reviżjoni tal-Kummissjoni. Huwa għalhekk xieraq li tiġġedded l-inklużjoni tal-karbendażim fl-Anness I tad-Direttiva 91/414/KEE, biex jiġi żgurat li l-prodotti għall-protezzjoni tal-pjanti li jkun fihom din is-sustanza attiva jistgħu jkomplu jiġu awtorizzati meta jkunu konformi ma’ dik id-Direttiva. Barra mill-użi appoġġjati fl-ewwel inklużjoni, fid-dokument tiegħu ta' tiġdid l-applikant jappoġġja l-użu fuq il-pitravi tal-għalf. Meta titqies id-dejta addizzjonali mressqa mill-applikant, l-użu fuq il-pitravi tal-għalf għandu jiżdied mal-lista tal-użi li jistgħu jiġu awtorizzati.8.  L-Artikolu 5(4) tad-Direttiva 91/414/KEE jistipula li l-inklużjoni ta’ sustanza fl-Anness I tista’ tiġi suġġetta għal xi restrizzjonijiet. Sabiex jista' jiġi rifless b'mod korrett il-livell għoli ta' protezzjoni ta' saħħet il-bniedem u tal-annimali u tal-ambjent mixtieq fl-Unjoni, huwa meħtieġ li jiġu llimitati l-użi tal-karbendażim lil dawk li proprju jkunu ġew ivvalutati u li jkunu tqiesu li jikkonformaw mal-kundizzjonijiet tal-Artikolu 5(1) tad-Direttiva 91/414/KEE. Dan jimplika li l-użi li mhumiex parti mil-lista ta' użi stabbiliti fl-Anness I ma' dik id-Direttiva ma jistgħux jiġu awtorizzati sakemm l-ewwel ma jiġux miżjuda ma' dik il-lista. Huwa xieraq li jiġu ffissati limiti massimi għall-preżenza ta' żewġ impuritajiet rilevanti 2-amino-3-idroksifenażin (AHP) u 2,3-dijaminofenażin (DAP) fil-karbendażim immanifatturat kummerċjalment.9.  Bla ħsara għall-konklużjonijiet imsemmija fil-premessa 8, huwa xieraq li jinkiseb iktar tagħrif dwar ċerti punti speċifiċi. L-Artikolu 6(1) tad-Direttiva 91/414/KE jistipula li l-inklużjoni ta’ sustanza fl-Anness I tista’ tiġi suġġetta għal xi kundizzjonijiet. Għalhekk, huwa xieraq li jinħtieġ li l-applikant iressaq iktar informazzjoni fir-rigward tad-degradazzjoni erobika fil-ħamrija, ir-riskju fit-tul għall-għasafar u r-rilevanza ta' impurità terza, għal raġunijiet ta' kunfidenzjalità imsejjaħ AEF037197. Barra minn hekk, l-applikant għandu jintalab li jeżamina l-istudji inklużi fil-lista tal-abbozz tar-rapport ta' rivalutazzjoni tas-16 ta' Lulju 2009 (Volum 1, Livell 4, "Iktar informazzjoni", pp. 155 – 157).10.  Diversi Stati Membri esprimew tħassib dwar il-profil ta' perikolu ta' din is-sustanza. Kien hemm tħassib simili fi żmien l-ewwel inklużjoni. Id-dokumentazzjoni ta' tiġdid hija parzjalment ibbażata fuq id-dejta ta' tossiċità użata waqt il-valutazzjoni tad-dokument imressaq għall-inklużjoni inizjali ta' din is-sustanza. L-inklużjoni oriġinali kienet limitata għall-perjodu ta' tliet snin[3]. Għandu jitqies ukoll il-fehim progressiv tal-ħtieġa li jkun żgurat livell għoli ta' protezzjoni ta' saħħet il-bniedem u tal-annimali u tal-ambjent sostenibbli. Għalhekk, huwa xieraq li jiġi llimitat il-perjodu ta' tiġdid għal tliet snin u nofs.11.  L-istess bħal ma huwa l-każ għas-sustanzi kollha inklużi fl-Anness I tad-Direttiva 91/414/KEE, l-istatus tal-karbendażim jista' jiġi rivedut skont l-Artikolu 5(5) ta' dik id-Direttiva fid-dawl ta' kwalunkwe tagħrif ġdid li jsir disponibbli, bħal per eżempju l-evalwazzjoni tagħha li għaddejja bħalissa fil-qafas tad-Direttiva 98/8/KE tal-Parlament Ewropew u tal-Kunsill tas-16 ta' Frar 1998 dwar it-tqegħid fis-suq tal-prodotti bijoċidali[4] kif ukoll abbażi tal-letteratura xjentifika rilevanti.12.  Għandu jitħalla jgħaddi perjodu raġjonevoli ta' żmien qabel ma tiġi mġedda l-inklużjoni ta' sustanza attiva fl-Anness I tad-Direttiva 91/414/KEE biex jippermetti lill-Istati Membri u lill-partijiet interessati li jħejju ruħhom biex jikkonformaw mar-rekwiżiti l-ġodda li jirriżultaw mit-tiġdid.13.  Bla ħsara għall-obbligi ddefiniti mid-Direttiva 91/414/KEE bħala konsegwenza tat-tiġdid tal-inklużjoni ta' sustanza attiva fl-Anness I tagħha, l-Istati Membri għandhom jingħataw perjodu ta’ sitt xhur wara t-tiġdid biex jirrevedu l-awtorizzazzjonijiet ta’ prodotti għall-protezzjoni tal-pjanti li fihom il-karbendażim sabiex jiżguraw li r-rekwiżiti stipulati fid-Direttiva 91/414/KEE, u b’mod partikolari fl-Artikolu 13 tagħha, u l-kundizzjonijiet rilevanti stipulati fl-Anness I ta' dik id-Direttiva, ikomplu jiġu ssodisfatti. Kif xieraq, l-Istati Membri għandhom iġeddu, u fejn xieraq b'modifiki, jew jirrifjutaw li jġeddu l-awtorizzazzjonijiet. Permezz ta' deroga minn dak il-limitu ta' żmien, għandu jiġi previst perjodu itwal biex jitressaq u jiġi vvalutat l-aġġornament tad-dokument (sħiħ?)komplut tal-Anness III għal kull prodott għall-protezzjoni tal-pjanti għal kull użu maħsub skont il-prinċipji uniformi stipulati fid-Direttiva 91/414/KEE.14.  Għaldaqstant, huwa xieraq li d-Direttiva 91/414/KEE tiġi emendata skont dan.15.  Il-Kumitat Permanenti dwar il-Katina Alimentari u s-Saħħa tal-Annimali ma tax opinjoni fil-limitu taż-żmien stabbilit mill-President tiegħu.ADOTTAT DIN ID-DIRETTIVA:Artikolu 1L-Anness I tad-Direttiva 91/414/KEE huwa emendat skont l-Anness ta' din id-Direttiva.Artikolu 2Sa mhux aktar tard mit- 30 ta’ Novembru 2011 l-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Huma għandhom jikkomunikaw minnufih lill-Kummissjoni t-test ta’ dawn id-dispożizzjonijiet, kif ukoll tabella ta’ korrelazzjoni bejn dawn id-dispożizzjonijiet u din id-Direttiva.Huma għandhom japplikaw dawn id-dispożizzjonijiet mill-1 ta' Diċembru 2011.Meta l-Istati Membri jadottaw dawn id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati minn din ir-referenza fil-mument tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din it-tip ta’ referenza.Artikolu 31. L-Istati Membri, fejn meħtieġ, u fi qbil mad-Direttiva 91/414/KEE, għandhom jemendaw jew jirtiraw l-awtorizzazzjonijiet eżistenti għal prodotti għall-protezzjoni tal-pjanti li fihom il-karbendażim bħala sustanza attiva sal-1 ta' Diċembru 2011.Sa dik id-data huma għandhom b’mod partikolari jivverifikaw li jintlaħqu l-kundizzjonijiet fl-Anness I ta’ dik id-Direttiva li jikkonċernaw il-karbendażim, minbarra dawk identifikati fil-parti B tal-annotazzjoni li tikkonċerna dik is-sustanza attiva, u li d-detentur tal-awtorizzazzjoni jkollu f’idejh fajl li jissodisfa r-rekwiżiti tal-Anness II ta’ dik id-Direttiva skont il-kundizzjonijiet tal-Artikolu 13 ta’ dik id-Direttiva, jew ikollu aċċess għalih.2. B’deroga mill-paragrafu 1, għal kull prodott awtorizzat għall-protezzjoni tal-pjanti li fih il-karbendażim bħala l-unika sustanza attiva jew inkella bħala waħda minn bosta sustanzi attivi li jkunu kollha elenkati fl-Anness I tad-Direttiva 91/414/KEE sa mhux aktar tard mill-1 ta’ Lulju 2011, l-Istati Membri għandhom, fejn ikun meħtieġ, jivvalutaw mill-ġdid il-prodotti biex iqisu l-iżviluppi li jkunu saru fl-għarfien xjentifiku u tekniku u skont il-prinċipji uniformi stipulati fl-Anness VI tad-Direttiva 91/414/KEE, fuq il-bażi ta’ fajl li jissodisfa r-rekwiżiti tal-Anness III ta’ dik id-Direttiva u billi titqies il-parti B tal-annotazzjoni fl-Anness I ta’ dik id-Direttiva li tikkonċerna l-karbendażim. Abbażi ta' din il-valutazzjoni, għandhom jiddeterminaw jekk il-prodott għadux jissodisfa l-kondizzjonijiet stipulati fl-Artikolu 4(1)(b), (c), (d) u (e) tad-Direttiva 91/414/KEE. Wara dik id-determinazzjoni, l-Istati Membri għandhom jemendaw jew jirtiraw l-awtorizzazzjoni sal-1 ta' Diċembru 2013.Artikolu 4Din id-Direttiva għandha tidħol fis-seħħ fl- 1 ta' Ġunju 2011.Artikolu 5Din id-Direttiva hija indirizzata lill-Istati Membri.Magħmul fi Brussell,Għall-KunsillIl-PresidentANNESSFl-Anness I tad-Direttiva 91/414/KEE, ir-ringiela Nru 149 hi sostitwita b’dan li ġej:"Nru | Isem Komuni, Numri ta’ Identifikazzjoni | Isem tal-IUPAC | Purità[5] | Dħul fis-seħħ | Skadenza tal-inklużjoni | Dispożizzjonijiet speċifiċi |149 | Karbendażim CAS Nru 10605-21-7 Nru ta' CIPAC 263 | benżimidażol-2-ilkarbamat tal-metil | ≥ 980 g/kg Impuritajiet rilevanti 2-amino-3-idroksifenażin (AHP) mhux iktar minn 0.0005 g/kg 2,3-dijaminofenażin (DAP) mhux iktar minn 0.003 g/kg | 1 ta’ Ġunju 2011. | 30 ta’ Novembru 2014 | PARTI A Jistgħu jiġu awtorizzati biss l-użi bħala funġiċida fuq l-uċuħ tar-raba' li ġejjin: - ċereali - żerriegħa tar-rapa - iz-zokkor u l-pitravi tal-għalf - il-qamħirrum b'rati li ma jaqbżux: - 0,25 kg sustanza attiva għal kull ettaru għal kull applikazzjoni għaċ-ċereali u ż-żerriegħa tar-rapa; - 0,075 kg sustanza attiva għal kull ettaru għal kull applikazzjoni għaz-zokkor u l-pitravi tal-għalf; - 0,1 kg sustanza attiva għal kull ettaru għal kull applikazzjoni għall-qamħirrum. L-użi li ġejjin ma għandhomx ikunu awtorizzati: - applikazzjoni mill-arja; - applikazzjonijiet minn fuq id-dahar jew bl-idejn, sew jekk minn utenti dilettanti jew inkella professjonali; - il-ġardinaġġ. L-Istati Membri għandhom jiżguraw li jiġu applikati l-miżuri kollha xierqa għall-mitigazzjoni tar-riskji. Għandha tingħata attenzjoni partikolari għall-protezzjoni ta’: - l-organiżmi akkwatiċi. Għandhom jiġu applikati miżuri ta' mitigazzjoni biex titnaqqas l-espożizzjoni tal-ilmijiet tal-wiċċ. Dan għandu jinkludi li tinżamm distanza bejn iż-żoni trattati u l-ilmijiet tal-wiċċ biss jew flimkien mal-użu ta' tekniki jew tagħmir biex jitnaqqas il-moviment tal-kurrent; - ħniex u makro-organiżmi tal-ħamrija oħrajn. Il-kundizzjonijiet tal-awtorizzazzjoni għandhom jinkludu miżuri għat-taffija tar-riskju, bħall-għażla tal-iktar taħlita xierqa ta’ numri u l-ħin ta' meta ssir l-applikazzjoni, u jekk ikun meħtieġ, il-livell ta konċentrazzjoni tas-sustanza attiva; - għasafar (ir-riskju fit-tul). Skont ir-riżultati tal-evalwazzjoni tar-riskju għal użi speċifiċi, jistgħu jinħtieġu miżuri ta' mitigazzjoni mmirati biex titnaqqas l-espożizzjoni; - l-operaturi, li jeħtiġilhom jilbsu lbies protettiv adegwat, partikolarment ingwanti, coveralls, buz tal-lastku u l-protezzjoni tal-wiċċ jew in-nuċċalijiet tas-sikurezza waqt it-taħlit, it-tagħbija, l-applikazzjoni u t-tindif tat-tagħmir, sakemm l-espożizzjoni għas-sustanza attiva ma jkunx adegwatament prekluż mid-disinn u l-kostruzzjoni tat-tagħmir innifsu, jew inkella bl-immuntar ta' komponenti protettivi speċifiċi fuq l-istess tagħmir. PARTI B Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta' reviżjoni dwar il-karbendażim, u partikolarment l-Appendiċijiet I u II tiegħu. L-Istati Membri kkonċernati għandhom jitolbu li l-applikant jipprovdi dan li ġej lill-Kummissjoni: - sa mhux aktar tard mill-1 ta' Diċembru 2011, informazzjoni fir-rigward tar-rilevanza tossikoloġika u ekotossikoloġika tal-impurità AEF037197; - sa mhux aktar tard mill-1 ta' Ġunju 2012 jeżamina l-istudji inklużi fil-lista tal-abbozz tar-rapport ta' rivalutazzjoni tas-16 ta' Lulju 2009 (Volum 1, Livell 4, "Iktar informazzjoni", pp. 155 – 157); - sa mhux aktar tard mill-1 ta' Ġunju 2013, jagħti informazzjoni dwar id-destin u l-imġieba (ir-rotta tad-degradazzjoni erobika fil-ħamrija) u r-riskju fit-tul għall-għasafar." |[1] ĠU L 230, 19.8.1991, p. 1.[2] L-Awtorità Ewropea dwar is-Sigurtà fl-Ikel; Il-konklużjoni dwar ir-reviżjoni inter pares tal-valutazzjoni tar-riskju tal-pestiċida tas-sustanza attiva karbendażim EFSA Journal 2010. 8(5):1598.[3] Id-Direttiva tal-Kummissjoni 2006/135/KE tal-11 ta' Diċembru 2006 li temenda d-Direttiva tal-Kunsill 91/414/KEE għall-inklużjoni tal-carbendazim bħala sustanza attiva, ĠU L 349, p. 37.[4] ĠU L 123, 24.4.1998, p. 1.[5] Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta' reviżjoni.